
BILAG I

PRODUKTRESUMÉ




1.	LÆGEMIDLETS NAVN

Azacitidine Mylan 25 mg/ml pulver til injektionsvæske, suspension


2.	KVALITATIV OG KVANTITATIV SAMMENSÆTNING

Hvert hætteglas med pulver indeholder 100 mg azacitidin.
Efter rekonstitution indeholder hver ml suspension 25 mg azacitidin.

Alle hjælpestoffer er anført under pkt. 6.1.


3.	LÆGEMIDDELFORM

Pulver til injektionsvæske, suspension (pulver til injektion).

Hvidt, lyofiliseret pulver.


4.	KLINISKE OPLYSNINGER

4.1	Terapeutiske indikationer

Azacitidine Mylan er indiceret til behandling af voksne patienter, som ikke er egnede til hæmatopoietisk stamcelletransplantation (HSCT), og som lider af:
intermediær‑2 og højrisiko myelodysplastiske syndromer (MDS) i henhold til International Prognostic Scoring System (IPSS),
kronisk myelomonocytleukæmi (CMML) med 10–29 % blaster i marv uden myeloproliferativ sygdom,
akut myeloid leukæmi (AML) med 20–30 % blaster og multilinjedysplasi i henhold til klassifikationen fra World Health Organisation (WHO).
AML med > 30 % knoglemarvsblaster i henhold til klassifikationen fra WHO.

4.2	Dosering og administration

Behandling med Azacitidine Mylan bør initieres og monitoreres under supervision af en læge, der har erfaring i anvendelsen af kemoterapeutika. Patienten bør præmedicineres med antiemetika mod kvalme og opkastning.

Dosering
For alle patienter er den anbefalede startdosis i den første behandlingscyklus 75 mg/m² legemsoverflade. Dette gælder uanset de hæmatologiske laboratorieværdier ved behandlingsstart. Behandlingen injiceres subkutant dagligt i 7 dage, efterfulgt af en hvileperiode på 21 dage (28‑dages behandlingscyklus).

Det anbefales, at patienterne behandles i mindst 6 cyklusser. Behandling bør fortsætte, så længe patienten drager fordel deraf, eller indtil sygdomsprogression.

Patienterne bør monitoreres for hæmatologisk respons/toksicitet og nyretoksicitet (se pkt. 4.4). Det kan være nødvendigt at udsætte starten af næste cyklus eller reducere dosis som beskrevet herunder.

Azacitidine Mylan er ikke direkte udskiftelig med oral azacitidin. På grund af forskelle i eksponeringen er anbefalinger vedrørende dosis og tidsintervaller for oral azacitidin forskellige fra dem for injicerbar azacitidin. Det anbefales, at sundhedspersoner verificerer lægemidlets navn, dosis og administrationsvej.

Laboratorieprøver
Leverfunktion, serumkreatinin og serumhydrogencarbonat skal kontrolleres inden behandlingsstart og forud for hver behandlingscyklus. Komplet blodtælling skal foretages inden behandlingsstart og efter behov for at monitorere respons og toksicitet, men som minimum forud for hver behandlingscyklus.

Dosisjustering som følge af hæmatologisk toksicitet:
Hæmatologisk toksicitet defineres som den laveste hæmatologiske parameter (nadirtal) i en given cyklus, såfremt trombocytterne ≤ 50,0 × 109/l, og/eller det absolutte neutrofiltal (Absolute Neutrophil Count, ANC) ≤ 1 × 109/l.

Restituering defineres som en stigning i den/de hæmatologiske parameter/parametre, hvor hæmatologisk toksicitet blev observeret på mindst halvdelen af den absolutte forskel mellem nadirtallet og baseline-tallet plus nadirtallet (dvs. den hæmatologiske parameter ved restituering ≥ nadirtallet + (0,5 × [| baseline-tallet− nadirtallet |]).

Patienter uden reducerede hæmatologiske parametre ved baseline (dvs. hvide blodlegemer (White Blood Cells, WBC) ≥ 3,0 × 109/L, ANC ≥ 1,5 × 109/L og trombocytter ≥ 75,0 × 109/L) inden første behandling
Hvis der observeres hæmatologisk toksicitet efter behandlingen med Azacitidine Mylan, bør behandlingen udsættes, indtil trombocyttallet og ANC er restitueret. Det er ikke nødvendigt at justere dosis, hvis restituering opnås inden for 14 dage. Hvis restituering imidlertid ikke er opnået inden for 14 dage, bør dosis reduceres i overensstemmelse med følgende tabel. Efter dosisjusteringerne bør cyklusvarigheden atter være 28 dage.

	Cyklus nadirtal
	Dosis i den næste cyklus, hvis restituering* ikke opnås inden for 14 dage (%)

	ANC (× 109/l)
	Trombocytter (× 109/l)
	

	≤ 1,0
	≤ 50,0
	50 %

	> 1,0
	> 50,0
	100 %


*Restituering = Givne hæmatologiske parametre ≥ nadirtal + (0,5 × [baseline-tal− nadirtal])

Patienter med reducerede hæmatologiske parametre ved baseline (dvs. WBC < 3,0 × 109/l eller ANC < 1,5 × 109/l eller trombocytter < 75,0 × 109/l) inden første behandling
Hvis reduktionen i WBC, ANC eller trombocytter efter behandling med Azacitidine Mylan er ≤ 50 % i forhold til baseline, bør den næste cyklus ikke udsættes, og der bør ikke foretages en dosisjustering. Dette gælder også, hvis reduktionen er på mere end 50 %, hvis der samtidigt konstateres stigning i cellelinjedifferentieringer.

Hvis reduktionen i WBC, ANC eller trombocytter er på mere end 50 % i forhold til reduktionen før behandlingen, og uden forbedring i cellelinjedifferentieringen, bør den næste behandlingscyklus med Azacitidine Mylan udsættes, indtil trombocyttallet og ANC er restitueret. Det er ikke nødvendigt at justere dosis, hvis restituering opnås inden for 14 dage. Hvis restituering imidlertid ikke er opnået inden for 14 dage, bør knoglemarvscellulariteten bestemmes. Hvis knoglemarvscellulariteten er > 50 %, bør der ikke foretages dosisjusteringer. Hvis knoglemarvscellulariteten er ≤ 50 %, bør behandlingen udsættes, og dosis reduceres i overensstemmelse med følgende tabel:

	Knoglemarvscellularitet
	Dosis i næste cyklus, hvis restituering ikke opnås inden for 14 dage (%)

	
	Restituering* ≤ 21 dage
	Restituering* > 21 dage

	15–50 %
	100 %
	50 %

	< 15 %
	100 %
	33 %


*Restituering = Givne hæmatologiske parametre ≥ nadirtal + (0,5 × [baseline-tal− nadirtal])

Efter dosisjusteringerne bør varigheden af den næste cyklus atter være 28 dage.

Særlige populationer
Ældre personer
Der foreligger ingen anbefalinger vedrørende dosisjusteringer til ældre patienter. Da ældre patienter har større sandsynlighed for at have nedsat nyrefunktion, kan det være nyttigt at monitorere nyrefunktionen hos disse patienter.

Patienter med nedsat nyrefunktion
Azacitidine Mylan kan administreres til patienter med nedsat nyrefunktion uden indledende dosisjustering (se pkt. 5.2). Hvis der forekommer uforklarlige fald i serumhydrogencarbonat til under 20 mmol/l, bør dosis reduceres med 50 % i den næste behandlingscyklus. Hvis der forekommer uforklarlige stigninger i serumkreatinin eller blodureanitrogen (BUN) til ≥ 2‑ gange over baselineværdierne og over den øvre grænse for normalværdien (upper limit of normal, ULN), bør den næste behandlingscyklus udsættes. Behandlingen kan genoptages, når værdierne vender tilbage til normal eller svarende til baseline, og dosis bør da reduceres med 50 % i den næste behandlingscyklus (se pkt. 4.4).

Patienter med nedsat leverfunktion
Der er ikke foretaget nogen regelrette undersøgelser af patienter med nedsat leverfunktion (se pkt. 4.4). Patienter med svært nedsat leverfunktion bør monitoreres nøje for uønskede hændelser. Der foreligger ingen anbefalinger vedrørende justering af startdosis for patienter med nedsat leverfunktion, inden behandlingen indledes; dosisjusteringer bør efterfølgende baseres på monitorering af relevante hæmatologiske værdier. Azacitidine Mylan kontraindiceret hos patienter med fremskredne, maligne levertumorer (se pkt. 4.3 og 4.4).

Pædiatrisk population
Azacitidine Mylans sikkerhed og virkning hos børn i alderen 0–17 år er endnu ikke klarlagt. De foreliggende data er beskrevet i pkt. 4.8, 5.1 og 5.2, men der kan ikke gives nogen anbefalinger vedrørende dosering.

Administration
Efter rekonstitution skal Azacitidine Mylan injiceres subkutant i overarmen, låret eller maven.

Der bør skiftes mellem injektionsstederne. Nye injektioner bør indgives mindst 2,5 cm fra det forrige sted og aldrig i områder, hvor stedet er ømt, blodunderløbent, rødt eller hårdt.

Efter rekonstitution må suspensionen ikke filtreres. For instruktioner om rekonstitution af lægemidlet før administration, se pkt. 6.6.

4.3	Kontraindikationer

Overfølsomhed over for det aktive stof eller over for et eller flere af hjælpestofferne anført i pkt. 6.1.
Fremskredne, maligne levertumorer (se pkt. 4.4).
Amning (se pkt. 4.6)

4.4	Særlige advarsler og forsigtighedsregler vedrørende brugen

Hæmatologisk toksicitet
Behandling med azacitidin er associeret med anæmi, neutropeni og trombocytopeni, især under de første 2 behandlingscyklusser (se pkt. 4.8). Komplet blodtælling bør foretages efter behov for at monitorere respons og toksicitet og bør som minimum udføres forud for hver behandlingscyclus. Den anbefalede dosis bør anvendes til den første behandlingscyklus. Dosis for de efterfølgende behandlingscyklusser bør reduceres, eller administrationen udsættes, afhængig af nadirtal og det opnåede hæmatologiske respons (se pkt. 4.2). Patienter skal opfordres til straks at indberette feberepisoder. Både patienter og læger opfordres ligeledes til at være opmærksomme på objektive tegn og symptomer på blødning.

Nedsat leverfunktion
Der er ikke foretaget nogen regelrette undersøgelser af patienter med nedsat leverfunktion. Hos patienter med omfattende tumorbyrde pga. metastatisk sygdom er der rapporteret progressiv leverkoma og dødfald under behandlingen med azacitidin, især hos patienter med baseline-serumalbumin < 30 g/l. Azacitidin er kontraindiceret hos patienter med fremskredne, maligne levertumorer (se pkt. 4.3).

Nedsat nyrefunktion
Nyrepåvirkning, der rækker fra forhøjet serumkreatinin til decideret nyresvigt og død, er blevet rapporteret hos patienter i kombinationsbehandling med intravenøs azacitidin og andre kemoterapeutika. Derudover er der blevet konstateret renal tubulær acidose, der defineres som et fald i serumhydrogencarbonat til < 20 mmol/l ved samtidig forekomst af alkalisk urin og hypokalæmi (serumkalium < 3 mmol/l) hos 5 personer med kronisk myeloid leukæmi (CML) i behandling med azacitidin og etoposid. Hvis der forekommer uforklarlige fald i serumhydrogencarbonat (< 20 mmol/l) eller stigning i serumkreatinin eller BUN, bør dosis reduceres, eller administrationen udsættes (se pkt. 4.2).

Patienterne skal rådes til straks at rapportere oliguri og anuri til sundhedspersonalet.

Selvom der ikke blev bemærket nogen klinisk relevante forskelle i hyppigheden af bivirkninger hos personer med normal nyrefunktion sammenlignet med personer med nedsat nyrefunktion, bør patienter med nedsat nyrefunktion monitoreres nøje for toksicitet, da azacitidin og/eller dets metabolitter primært udskilles af nyrerne (se pkt. 4.2).

Laboratorieprøver
Leverfunktion, serumkreatinin og serumhydrogencarbonat skal kontrolleres inden behandlingsstart og forud for hver behandlingscyklus. Komplet blodtælling skal foretages inden behandlingsstart og efter behov for at monitorere respons og toksicitet, men som minimum forud for hver behandlingscyklus, se også pkt. 4.8.

Hjerte- og lungesygdom
Patienter med svært kongestivt hjertesvigt, klinisk ustabil hjertesygdom eller lungesygdom i anamnesen blev ekskluderet fra de pivotale registreringsstudier (AZA PH GL 2003 CL 001 og AZA-AML-001), og azacitidins sikkerhed og virkning hos disse patienter er derfor ikke klarlagt. Nylige data fra en klinisk undersøgelse for patienter med kardiovaskulær sygdom eller lungesygdom i anamnesen viste en signifikant øget forekomst af kardiale hændelser med azacitidin (se pkt. 4.8). Der bør derfor udvises forsigtighed, når azacitidin ordineres til disse patienter.
Kardiopulmonal vurdering før og under behandling bør overvejes.

Nekrotiserende fasciitis
Nekrotiserende fasciitis, herunder med dødeligt udfald, er blevet rapporteret hos patienter i behandling med azacitidin. Behandling med azacitidin bør seponeres hos patienter, der udvikler nekrotiserende fasciitis, og der skal omgående påbegyndes passende behandling.

Tumorlysesyndrom
Det er de patienter, der har stor tumorbyrde inden behandlingen, som har risiko for at få tumorlysesyndrom.
Disse patienter skal monitoreres nøje, og der skal tages passende forholdsregler.

Differentieringssyndrom
Der er rapporteret tilfælde af differentieringssyndrom (også kendt som retinoinsyresyndrom) hos patienter, som fik injicerbar azacitidin. Differentieringssyndrom kan være dødeligt, og symptomer og kliniske fund omfatter respirationsbesvær, lungeinfiltrater, feber, udslæt, lungeødem, perifert ødem, hurtig vægtøgning, pleuraeffusion, perikardieeffusion, hypotension og nedsat nyrefunktion (se pkt. 4.8). Behandling med høje doser intravenøs kortikosteroider og hæmodynamisk monitorering skal overvejes ved debut af symptomer eller tegn, der tyder på differentieringssyndrom. Midlertidig seponering af injicerbar azacitidin skal overvejes, indtil symptomerne er forsvundet, og forsigtighed tilrådes ved genoptagelse.

4.5	Interaktion med andre lægemidler og andre former for interaktion

På baggrund af in vitro-data ser azacitidinmetabolismen ikke ud til at være medieret af CYP-isoenzymer, UDP-glucuronosyltransferaser (UGT’er), sulfotransferaser (SULT’er) eller glutathiontransferaser (GST’er). Interaktioner i forbindelse med disse metaboliserende enzymer in vivo anses derfor for at være usandsynlige.

Klinisk signifikant inhibitorisk eller induktiv virkning af azacitidin på CYP-isoenzymer er usandsynlig (se pkt. 5.2).

Der er ikke udført formelle kliniske interaktionsstudier med azacitidin.

4.6	Fertilitet, graviditet og amning

Kvinder i den fertile alder / Kontraception til mænd og kvinder
Kvinder i den fertile alder skal anvende sikker kontraception under behandlingen og i mindst 6 måneder efter behandlingen. Mænd skal frarådes at blive far til et barn, mens de er i behandling, og de skal bruge sikker kontraception under behandlingen og i mindst 3 måneder efter afslutning af behandlingen.

Graviditet
Der er utilstrækkelige data fra anvendelse af azacitidin til gravide kvinder. Dyreforsøg med mus har påvist reproduktionstoksicitet (se pkt. 5.3). Den potentielle risiko for mennesker er ukendt. På baggrund af resultater fra dyreforsøg og azacitidins virkningsmekanisme bør dette stof kun anvendes på tvingende indikation til gravide, især i første trimester. Fordelene ved behandling bør opvejes i forhold til den mulige risiko for fostret i hvert enkelt tilfælde.

Amning
Det er ukendt, om azacitidin/metabolitter udskilles i human mælk. På grund af de potentielt alvorlige bivirkninger hos det ammede barn er amning kontraindiceret under behandling med azacitidin.

Fertilitet
Der er ingen data fra mennesker om azacitidins indvirkning på fertiliteten. Hos dyr er uønskede virkninger på fertiliteten hos hanner ved anvendelse af azacitidin blevet dokumenteret (se pkt. 5.3). Mandlige patienter bør opfordres til at søge rådgivning om opbevaring af sæd, inden behandlingen påbegyndes.

4.7	Virkning på evnen til at føre motorkøretøj og betjene maskiner

Azacitidin påvirker i mindre eller moderat grad evnen til at føre motorkøretøj og betjene maskiner. Træthed er blevet rapporteret med anvendelsen af azacitidin. Der skal derfor rådes til forsigtighed, når der føres motorkøretøj eller betjenes maskiner.

4.8	Bivirkninger

Resumé af sikkerhedsprofil
Voksenpopulation med MDS, CMML og AML (20–30 % knoglemarvsblaster)
Bivirkninger, der muligvis eller sandsynligvis kan relateres til administrationen af azacitidin, forekom hos 97 % af patienterne.

De hyppigst rapporterede alvorlige bivirkninger, der blev observeret i det pivotale studie (AZA PH GL 2003 CL 001), omfattede febril neutropeni (8,0 %) og anæmi (2,3 %), som også blev rapporteret i de understøttende studier (CALGB 9221 og CALGB 8921). Andre alvorlige bivirkninger fra disse 3 studier omfattede infektioner såsom neutropen sepsis (0,8 %) og pneumoni (2,5 %) (nogle med dødeligt udfald), trombocytopeni (3,5 %), overfølsomhedsreaktioner (0,25 %) og blødninger (f.eks. cerebral blødning [0,5 %], mave-tarm-blødning [0,8 %] og intrakraniel blødning [0,5 %]).

De hyppigst rapporterede bivirkninger ved behandlingen med azacitidin var hæmatologiske (71,4 %), herunder trombocytopeni, neutropeni og leukopeni (oftest grad 3–4), symptomer fra mave-tarmkanalen (60,6 %), herunder kvalme og opkastning (oftest grad 1–2) eller reaktioner på injektionsstedet (77,1 %; oftest grad 1–2).

Voksenpopulation i alderen 65 år eller derover med AML med > 30 % knoglemarvsblaster
De hyppigste alvorlige bivirkninger (≥ 10 %) registreret fra AZA-AML-001 i azacitidin-armen omfattede febril neutropeni (25,0 %), pneumoni (20,3 %) og pyreksi (10,6 %). Andre mindre hyppigt rapporterede alvorlige bivirkninger i azacitidin-armen omfattede sepsis (5,1 %), anæmi (4,2 %), neutropen sepsis (3,0 %), urinvejsinfektion (3,0 %), trombocytopeni (2,5 %), neutropeni (2,1 %), cellulitis (2,1 %), svimmelhed (2,1 %) og dyspnø (2,1 %).

De hyppigst rapporterede (≥ 30 %) bivirkninger ved behandlingen med azacitidin var gastrointestinale hændelser, herunder forstoppelse (41,9 %), kvalme (39,8 %) og diarré (36,9 %; normalt grad 1–2), almene symptomer og reaktioner på administrationsstedet, herunder pyreksi (37,7 %, normalt grad 1–2) og hæmatologiske hændelser, herunder febril neutropeni (32,2 %) og neutropeni (30,1 %; normalt grad 3–4).

Tabel over bivirkninger
Nedenstående tabel 1 indeholder bivirkninger forbundet med behandlingen med azacitidin registreret i de primære kliniske studier af MDS og AML og overvågning efter markedsføring.

Hyppighed er defineret som: Meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000), ikke kendt (kan ikke estimeres ud fra forhåndenværende data). Inden for hver enkelt frekvensgruppe er bivirkningerne opstillet efter, hvor alvorlige de er. De alvorligste bivirkninger er anført først. Bivirkningerne er opstillet i tabellen nedenunder i henhold til den højeste observerede hyppighed i alle de primære kliniske studier.

Tabel 1: Bivirkninger rapporteret hos patienter med MDS eller AML i behandling med azacitidin (kliniske studier og erfaring efter markedsføring)

	Systemorgan-klasse
	Meget almindelig
	Almindelig
	Ikke almindelig
	Sjælden
	Ikke kendt

	Infektioner og parasitære sygdomme
	pneumoni* (herunder forårsaget af bakterier, virus eller svampe), nasopharyngitis
	sepsis* (herunder forårsaget af bakterier, virus eller svampe), neutropen sepsis*, luftvejsinfektion (herunder i øvre luftveje og bronkitis), urinvejsinfektion, cellulitis, divertikulitis, oral svampeinfektion, sinusitis, pharyngitis, rhinitis, herpes simplex, hudinfektion
	
	
	nekrotiserende fasciitis*

	Benigne, maligne og uspecificerede tumorer (inkl.cyster og polypper)
	
	
	
	
	differentieringssyndrom*,a

	Blod og lymfesystem
	febril neutropeni*, neutropeni, leukopeni, trombocytopeni, anæmi
	pancytopeni*, knoglemarvsvigt
	
	
	

	Immunsystemet
	
	
	Overfølsom-hedsreaktioner
	
	

	Metabolisme og ernæring
	anoreksi, appetitløshed, hypokaliæmi
	Dehydrering
	
	Tumorlyse syndrom
	

	Psykiske forstyrrelser
	søvnløshed
	konfusionstilstand, angst
	
	
	

	Nervesystemet
	svimmelhed, hovedpine
	intrakraniel blødning*, synkope, døsighed, letargi
	
	
	

	Øjne
	
	øjenblødning, konjunktival blødning
	
	
	

	Hjerte
	
	perikardieeffusion
	perikarditis
	
	

	Vaskulære sygdomme
	
	hypotension*, hypertension, ortostatisk hypotension, hæmatom
	
	
	

	Luftveje, thorax og mediastinum
	dyspnø, epistaxis
	pleuraeffusion, dyspnø ved anstrengelse, pharyngolaryngeal smerte
	
	interstitiel lunge-sygdom
	

	Mave-tarm-kanalen
	diarré, opkastning, konstipation, kvalme, mavesmerter (herunder smerter i øvre abdomen og mavebesvær)
	gastrointestinal blødning* (herunder blødning i munden), hæmorideblødnin g, stomatitis, gingival blødning, dyspepsi
	
	
	

	Lever og galdeveje
	
	
	leversvigt*, progressiv leverkoma
	
	

	Hud og subkutane væv
	petekkier, pruritus (herunder generaliseret), udslæt, ekkymoser
	purpura, alopeci, urticaria, erytem, makulært udslæt
	akut febril neutrofil dermatose, pyoderma gangrenosum
	
	kutan vaskulitis 

	Knogler, led, muskler og bindevæv
	artralgi, muskuloskeletal e smerter (herunder ryg, knogler og ekstremiteter)
	muskelspasmer, myalgi
	
	
	

	Nyrer og urinveje
	
	nyresvigt*, hæmaturi, forhøjet serumkreatinin
	renal tubulær acidose
	
	

	Almene symptomer og reaktioner på administrations stedet
	pyreksi*, træthed, asteni, brystsmerter, erytem på injektionsstedet, smerte på injektionsstedet, reaktion på injektionsstedet (uspecificeret)
	blå mærker, hæmatom, induration, udslæt, pruritus, inflammation, misfarvning, noduli og blødning (på injektionsstedet), utilpashed, kulderystelser, blødning på kateterstedet
	
	nekrose ved injektions-stedet
	

	Undersøgelser
	vægttab
	
	
	
	


*= der er i sjældne tilfælde rapporteret letale tilfælde
a = se pkt. 4.4

Beskrivelse af udvalgte bivirkninger
Hæmatologiske bivirkninger
De hyppigst rapporterede (≥ 10 %) hæmatologiske bivirkninger, der blev relateret til behandling med azacitidin, omfatter anæmi, trombocytopeni, neutropeni, febril neutropeni og leukopeni.Sværhedsgraden blev sædvanligvis anført som grad 3 eller 4. Der var størst risiko for, at disse bivirkninger opstod i løbet af de første 2 behandlingscyklusser. Herefter forekom de mindre hyppigt hos patienter med genoprettet hæmatologisk funktion.
De fleste hæmatologiske bivirkninger blev håndteret ved hjælp af rutinemæssig komplet blodtælling kombineret med udsættelse af næste cyklus af azacitidin, profylaktiske antibiotika og/eller understøttende behandling med vækstfaktorer (f.eks. G‑CSF) mod neutropeni samt transfusioner mod anæmi eller trombocytopeni efter behov.

Infektioner
Myelosuppression kan føre til neutropeni og øget infektionsrisiko. Alvorlige bivirkninger, såsom sepsis, herunder neutropen sepsis og pneumoni, til tider med dødeligt udfald, blev rapporteret hos patienter, der fik azacitidin. Infektioner kan håndteres med anvendelse af antiinfektiva samt understøttende behandling med vækstfaktorer (f.eks. G‑CSF) mod neutropeni.

Blødning
Der kan forekomme blødninger hos patienter, der får azacitidin. Alvorlige bivirkninger, så som gastrointestinal blødningog intrakraniel blødning, er blevet rapporteret. Patienter bør monitoreres for objektive tegn og for symptomer på blødning – især patienter, som har forudgående eller behandlingsrelateret trombocytopeni.

Overfølsomhed
Der er rapporteret alvorlige overfølsomhedsreaktioner hos patienter, der får azacitidin. I tilfælde af en anafylaktisk-lignende reaktion bør behandlingen med azacitidin øjeblikkeligt seponeres, og en passende symptomatisk behandling indledes.

Bivirkninger i hud og subkutant væv
Størstedelen af bivirkningerne i hud og subkutant væv kunne henføres til injektionsstedet. I de pivotale studier førte ingen af disse bivirkninger til seponering eller dosisreduktion af azacitidin. Størstedelen af bivirkningerne opstod i løbet af de første 2 behandlingscyklusser og havde tendens til at aftage i de efterfølgende cyklusser. Subkutane bivirkninger, som f. eks. udslæt/inflammation/pruritus på injektionsstedet, udslæt, erytem og hudlæsion, kan kræve samtidig behandling med andre lægemidler, som f. eks. antihistaminer, kortikosteroider og non-steroide antiinflammatoriske lægemidler (NSAID). Disse kutane reaktioner skal adskilles fra infektion i bløddele, som til tider forekommer på injektionsstedet. Infektion i bløddele, herunder cellulitis og nekrotiserende fasciitis, i sjældne tilfælde med dødeligt udfald, er blevet rapporteret med azacitidin efter markedsføring. For klinisk behandling af infektiøse bivirkninger, se pkt. 4.8 Infektioner.

Bivirkninger i mave-tarm-kanalen
De hyppigst rapporterede bivirkninger i mave-tarm-kanalen relateret til azacitidinbehandling inkluderede konstipation, diarré, kvalme og opkastning. Disse bivirkninger blev behandlet symptomatisk med antiemetika mod kvalme og opkastning, anti-diarré midler mod diarré og laksantia og/eller blødgørende afføringsmidler mod konstipation.

Renale bivirkninger
Unormal nyrefunktion, der rækker fra forhøjet serumkreatinin og hæmaturi til renal tubulær acidose, nyresvigt og død, er blevet rapporteret hos patienter i behandling med azacitidin (se pkt. 4.4).

Leverbivirkninger
Hos patienter med omfattende tumorbyrde pga. metastatisk sygdom er leversvigt, progressiv leverkoma og død under behandlingen med azacitidin blevet rapporteret (se pkt. 4.4).

Kardiale hændelser
Data fra en klinisk undersøgelse, der tillod inklusion af patienter med kardiovaskulær sygdom eller lungesygdom i anamnesen, viste en øget forekomst af kardiale hændelser hos patienter med nydiagnosticeret AML i behandling med azacitidin (se pkt. 4.4).

Ældre population
Der er begrænsede sikkerhedsoplysninger for azacitidin hos patienter ≥ 85 år (med 14 [5,9 %] patienter ≥ 85 år behandlet i AZA-AML-001-studiet).

Pædiatrisk population 
I AZA-JMML-001-studiet blev 28 pædiatriske patienter (1 måned til under 18 år gamle) behandlet med azacitidin for MDS (n = 10) eller juvenil myelomonocytisk leukæmi (JMML) (n = 18) (se pkt. 5.1).

Alle 28 patienter oplevede mindst 1 bivirkning, og 17 (60,7 %) oplevede mindst 1 behandlingsrelateret bivirkning. De hyppigst rapporterede bivirkninger i den samlede pædiatriske population var pyreksi, hæmatologiske hændelser inklusive anæmi, trombocytopeni og febril neutropeni samt gastrointestinale hændelser inklusive forstoppelse og opkastning.

Tre personer oplevede en bivirkning, som førte til seponering af lægemidlet (pyreksi, sygdomsprogression og mavesmerter).

I AZA-AML-004-studiet blev 7 pædiatriske patienter (fra 2 til 12 år gamle) behandlet med azacitidin for AML i molekylært recidiv efter første komplette remission [CR1] (se pkt. 5.1).

Alle 7 patienter oplevede mindst 1 behandlingsrelateret bivirkning. De hyppigst rapporterede bivirkninger var neutropeni, kvalme, leukopeni, trombocytopeni, diarré og øget alaninaminotransferase (ALAT). To patienter oplevede en behandlingsrelateret hændelse, som førte til dosisafbrydelse (febril neutropeni, neutropeni).

Der blev ikke identificeret nye sikkerhedssignaler i det begrænsede antal pædiatriske patienter, der blev behandlet med azacitidin i løbet af det kliniske studie. Den samlede sikkerhedsprofil var i overensstemmelse med sikkerhedsprofilen hos den voksne population.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via det nationale rapporteringssystem anført i Appendiks V.

4.9	Overdosering

Der blev rapporteret ét tilfælde af overdosering med azacitidin under de kliniske undersøgelser. En patient fik diarré, kvalme og opkastning efter at have fået en enkelt intravenøs dosis af ca. 290 mg/m², hvilket er næsten 4 gange den anbefalede startdosis.

I tilfælde af overdosering bør patienten monitoreres med passende analyser af de relevante hæmatologiske parametre og modtage understøttende behandling, såfremt det er nødvendigt. Der er ingen kendt specifik antidot mod overdosering af azacitidin.


5.	FARMAKOLOGISKE EGENSKABER

5.1	Farmakodynamiske egenskaber

Farmakoterapeutisk klassifikation: Antineoplastiske midler, pyrimidin-analoger, ATC-kode: L01BC07

Virkningsmekanisme
Det vurderes, at Azacitidin udøver sine antineoplastiske virkninger ved flere mekanismer, herunder cytotoksicitet på abnorme hæmatopoietiske celler i knoglemarven og hypometylering af DNA. Azacitidins cytotoksiske virkninger kan forklares ud fra flere mekanismer, herunder hæmning af DNA-, RNA- og proteinsyntese, inkorporering i RNA og DNA og aktivering af mekanismer, der fører til DNA-skade. Non-prolifererende celler er relativt ufølsomme over for azacitidin. Inkorporering af azacitidin i DNA resulterer i inaktivering af DNA-metyltransferaser, hvilket fører til hypometylering af DNA.

DNA-hypometylering af afvigende metylerede gener, der er involveret i regulering af normal cellecyklus, differentiering og celledød, kan resultere i reekspression af genet og genopretning af cancersupprimerende funktioner til cancerceller. Det er ikke fastlagt, hvordan vægtningen af azacitidins forskellige effekter på henholdsvis DNA-hypometylering, cytotoksicitet og andre virkninger kan relateres til de kliniske resultater.

Klinisk virkning og sikkerhed
Voksenpopulation (MDS, CMML og AML [20–30 % knoglemarvsblaster])
Effektiviteten og sikkerheden af azacitidin blev undersøgt i en international, multicenter, kontrolleret, åbent, randomiseret, parallelgruppe, fase 3‑komparativ undersøgelse (AZA PH GL 2003 CL 001) hos voksne patienter med: intermediær‑2 og højrisiko-MDS i følge det internationale prognostiske scoringssystem (IPSS), refraktær anæmi med overskydende blaster (RAEB), refraktær anæmi med overskydende blaster under transformation (RAEB‑T) og modificeret kronisk myelomonocytisk leukæmi (mCMML) i henhold til FAB-klassificeringssystemet (fransk-amerikansk-britisk). RAEB‑T‑patienter (21–30 % blaster) anses nu for at være AML-patienter i henhold til den gældende WHO-klassifikation. Azacitidin plus “bedste understøttende behandling” (“best supportive care”, BSC) (n = 179) blev sammenlignet med konventionelle behandlingsregimer (“Conventional Care Regimens”, CCR). CCR bestod af BSC alene (n = 105), lavdosis cytarabin plus BSC (n = 49) eller standard induktionskemoterapi plus BSC (n = 25). Patienter blev udvalgt forud af deres læge til 1 af de 3 CCR’er inden randomiseringen. Patienterne fik dette prædefinerede regime, hvis de ikke blev randomiseret til azacitidin. Som en del af inklusionskriterierne var det påkrævet, at patienterne skulle have en performancestatus på 0–2 i henhold til Eastern Cooperative Oncology Group (ECOG). Patienter med sekundær MDS blev ekskluderet fra studiet. Studiets primære endepunkt var samlet overlevelse. Azacitidin administreret ved en subkutan dosis på 75 mg/m² dagligt i 7 dage, efterfulgt af en hvileperiode på 21 dage (28‑dages behandlingscyklus) i en median på 9 cyklusser (range = 1–39) og et gennemsnit på 10,2 cyklusser. Medianalderen inden for “Intent to Treat”-populationen (ITT) var 69 år (range fra 38 til 88 år).

I ITT-analysen af 358 patienter (179 azacitidin og 179 CCR), var behandling med azacitidin associeret med en medianoverlevelse på 24,46 måneder kontra 15,02 måneder for de patienter, der fik CCR-behandling. Dette er en forskel på 9,4 måneder med en stratificeret log-rank p‑værdi på 0,0001. Hazard ratio (HR) for behandlingseffekten, var 0,58 (95 % CI: 0,43, 0,77). To-års overlevelsesraterne var 50,8 % hos patienter, der fik azacitidin kontra 26,2 % for patienter, der fik CCR (p < 0,0001).

	Overlevende proportion
	Log-Rank p=0,0001
HR = 0,58 [95 % Cl: 0,43-0,77]
Dødsfald: AZA = 82, CCR = 113
50,8%
24,46 måneder
15,02 måneder
26,2%
AZA
CCR


	
	Tid (måneder) fra randomisering


Antal i risiko
	AZA
	179
	152
	130
	85
	52
	30
	10
	1
	0

	CCR
	179
	132
	95
	69
	32
	14
	5
	0
	0


NØGLE: AZA = azacitidin; CCR = konventionelle plejeregimer; CI = konfidensinterval; HR = hazard ratio

Overlevelsesgevinsten ved azacitidin var konsekvent, uanset hvilken CCR-behandlingsoption (BSC alene, lavdosis cytarabin plus BSC eller standard induktionskemoterapi plus BSC), der blev anvendt i kontrolgruppen.

Ved analyse af cytogenetiske undergrupper i henhold til IPSS, blev der observeret lignende fund mht. den mediane, samlede overlevelse i alle grupper (god, intermediær, ringe cytogenetik, herunder monosomi 7).

Ved analyser af aldersundergrupper blev der observeret en stigning i den mediane samlede overlevelse for alle grupper (< 65 år, ≥ 65 år og ≥ 75 år).

Behandling med azacitidin var associeret med en mediantid til dødsfald eller transformation til AML på 13,0 måneder kontra 7,6 måneder for de patienter, der fik CCR-behandling, hvilket er en forbedring på 5,4 måneder med en stratificeret log-rank p‑værdi på 0,0025.

Behandling med azacitidin var ligeledes associeret med en reduktion i cytopenier og deres relaterede symptomer.
Behandling med azacitidin førte til et reduceret behov for transfusioner med røde blodlegemer (RBC) og trombocytter. Af de patienter i azacitidingruppen, som var afhængige af transfusion af røde blodlegemer ved baseline, blev 45,0 % uafhængige af transfusion med røde blodlegemer under behandlingsperioden, sammenlignet med 11,4 % af patienterne i den kombinerede CCR-gruppe (en statistisk signifikant (p < 0,0001) forskel på 33,6 % (95 % CI: 22,4, 44,6). Hos de patienter, som var afhængige af transfusion med røde blodlegemer ved baseline, og som blev uafhængige, var den mediane varighed af transfusionsuafhængigheden med røde blodlegemer 13 måneder i azacitidingruppen.

Responsen blev vurderet af investigatoren eller af den uafhængige evalueringskomité (Independent Review Committee, IRC). Samlet respons (komplet remission [CR]+ partiel remission [PR], som fastlagt af investigatoren, var 29 % i azacitidingruppen og 12 % i den kombinerede CCR-gruppe (p = 0,0001). Samlet respons (CR + PR), som fastlagt af den uafhængige evalueringskomité (IRC) i undersøgelsen AZA PH GL 2003 CL 001, var 7 % (12/179) i azacitidingruppen sammenlignet med 1 % (2/179) i den kombinerede CCR-gruppe (p = 0,0113). Forskellene mellem IRC’er og investigatorens vurderinger af respons var en konsekvens af kriterierne i den internationale arbejdsgruppe (International Working Group, IWG), som kræver forbedring i perifere blodtællinger og opretholdelse af disse forbedringer i mindst 56 dage. En overlevelsesfordel blev ligeledes påvist hos patienter, som ikke havde opnået et komplet/partielt respons efter behandling med azacitidin. Hæmatologisk forbedring (større eller mindre), som fastlagt af den uafhængige evalueringskomité (IRC), blev opnået hos 49 % af de patienter, som fik azacitidin, sammenlignet med 29 % af de patienter, som blev behandlet med kombineret CCR (p < 0,0001).

Hos patienter med en eller flere cytogenetiske anomalier ved baseline var procentdelen af de patienter, som opnåede større cytogenetisk respons, ens i azacitidingruppen og den kombinerede CCR-gruppe. Mindre cytogenetisk respons var statistisk signifikant (p = 0,0015) højere i azacitidingruppen (34 %) sammenlignet med den kombinerede CCR-gruppe (10 %).

Voksenpopulation i alderen 65 år eller derover med AML med > 30 % knoglemarvsblaster
Resultaterne vist nedenfor udgør intent-to-treat-populationen undersøgt i AZA-AML-001 (se pkt. 4.1 for den godkendte indikation).

Azacitidins virkning og sikkerhed blev undersøgt i et internationalt, kontrolleret, åbent fase III-multicenterstudie med parallelle grupper hos patienter i alderen 65 år og derover med nydiagnosticeret de novo eller sekundær AML med > 30 % knoglemarvsblaster i henhold til WHO-klassifikationen, som ikke var egnede til HSCT. Azacitidin plus BSC (n = 241) blev sammenlignet med CCR. CCR bestod af BSC alene (n = 45), lavdosis cytarabin plus BSC (n = 158) eller standard intensiv kemoterapi med cytarabin og antracyklin plus BSC (n = 44). Patienterne blev tildelt 1 ud af de 3 CCR’er af deres læge før randomisering. Patienterne fik det tildelte behandlingsprogram, hvis de ikke blev randomiseret til azacitidin. Som en del af inklusionskriterierne skulle patienterne have en ECOG-præstationsstatus på 0–2 og intermediær eller lav risiko for cytogenetiske anomalier. Studiets primære endepunkt var samlet overlevelse.

Azacitidin administreret ved en SC-dosis på 75mg/m² dagligt i 7 dage, efterfulgt af en hvileperiode på 21 dage (28 dages behandlingscyklus) i en median på 6 cyklusser (range: 1 til 28), patienter kun med BSC i en median på 3 cyklusser (range: 1 til 20), lavdosis-cytarabin-patienter i en median på 4 cyklusser (range 1 til 25) og patienter med standard intensiv kemoterapi i en median på 2 cyklusser (range: 1 til 3, induktionscyklus plus 1 eller 2 konsolideringscyklusser).

De individuelle baseline-parametre var sammenlignelige mellem grupperne med azacitidin og CCR. Medianalderen for forsøgsdeltagerne var 75 år (range: 64 til 91 år), 75,2 % var kaukasiske og 59,0 % var mænd. Ved baseline blev 60,7 % klassificeret til at have AML uden nærmere specifikation, 32,4 % havde AML med myelodysplasi-relaterede ændringer, 4,1 % havde behandlingsrelaterede myeloide neoplasmer, og 2,9 % havde AML med tilbagevendende genetiske anomalier i henhold til WHO-klassifikationen.

I ITT-analysen med 488 patienter (241 azacitidin og 247 CCR) blev behandling med azacitidin forbundet med en median-overlevelse på 10,4 måneder versus 6,5 måneder for patienter i behandling med CCR, en forskel på 3,8 måneder, med en stratificeret log-rank p‑værdi på 0,1009 (to-sidet). Hazard ratio for behandlingsvirkning var 0,85 (95 % CI = 0,69; 1,03). Overlevelsesrate efter et år var 46,5 % hos patienter i behandling med azacitidin versus 34,3 % hos patienter, der fik CCR.

○ Censoreret


Ustratificeret Log_rank p = 0,0829, Stratificeret Log_rank p = 0,1009
Overlevelsesmedian: Azacitidin = 10,4 (8,0, 12,7), CCR = 6,5 (5,0, 8,6)
Hændelser N(%): Azacitidin = 193 (80,1), CCR = 201(81,4)
Censoreret N(%): Azacitidin = 48 (19,9), CCR = 46 (18,6)
Ustratificeret HR = 0 84 [95 % CI: 0,69–1,02], Stratificeret HR = 0 85 [95 % CI 0,69–1,03]



	
	Tid (måned) fra randomisering

	
	


Antal i risiko
	CCR
	247
	150
	108
	80
	53
	40
	25
	10
	3
	1
	0

	azacitidin
	241
	174
	133
	109
	73
	44
	22
	5
	3
	2
	0



Cox PH-modellen justeret for præ-specificeret baseline-prognostiske faktorer definerede en HR for azacitidin sammenlignet med CCR på 0,80 (95 % Cl = 0,66, 0,99; p = 0,0355).

Selvom studiet ikke havde styrke til at vise en statistisk signifikant forskel ved sammenligning af azacitidin med præselektions-CCR-behandlingsgrupperne, var overlevelsesfordelen ved azacitidin desuden længere ved sammenligning med CCR-behandlingsmulighederne BSC alene, lavdosis-cytarabin plus BSC, og den var sammenlignelig med standard intensiv kemoterapi plus BSC.

I alle de præspecificerede undergrupper (alder [< 75 år og ≥ 75 år], køn, race, ECOG-præstationsstatus [0 eller 1 og 2], cytogenetisk risiko ved baseline [intermediær og ringe], geografisk region, WHO-klassifikation af AML [herunder AML med myelodysplasi-relaterede ændringer], antallet af hvide blodlegemer ved baseline [≤ 5×109/l og > 5×109/l], knoglemarvsblaster ved baseline [≤ 50 % og > 50 %] samt tidligere MDS) var der en tendens til en OS-fordel for azacitidin. I enkelte præspecificerede undergrupper nåede OS HR statistisk signifikans, herunder hos patienter med lille cytogenetisk risiko, patienter med AML med myelodysplasi-relaterede ændringer, patienter < 75 år, kvindelige patienter og hvide patienter.

Hæmatologisk og cytogenetisk respons blev vurderet af investigatoren og af IRC med sammenlignelige resultater. Den samlede responsrate (fuldstændig remission [CR] + fuldstændig remission med ufuldstændig genetablering af antal blodlegemer [CRi]) bedømt af IRC var 27,8 % i gruppen med azacitidin og 25,1 % i den kombinerede CCR-gruppe (p = 0,5384). Hos patienter, der opnåede CR eller CRi, var den mediane remissionsvarighed 10,4 måneder (95 % CI=7,2; 15,2) for azacitidin gruppen og 12,3 måneder (95 % CI=9,0; 17,0) for CCR-gruppen. Der blev også vist overlevelsesfordel hos patienter, der ikke havde opnået et fuldstændigt respons, for azacitidin, sammenlignet med CCR.

Behandling med azacitidin forbedrede de perifere blodtal og førte til et nedsat behov for transfusion af røde blodlegemer og blodplader. En patient blev anset for at være afhængig af transfusion af røde blodlegemer eller blodplader ved baseline, hvis personen havde fået en eller flere transfusioner af røde blodlegemer eller blodlegemer i løbet af de 56 dage (8 uger) hhv. under eller før randomisering. En patient blev anset for ikke at være afhængig af transfusion af røde blodlegemer eller blodplader i løbet af behandlingsperioden, hvis personen ikke havde fået transfusion af hhv. røde blodlegemer eller blodplader i løbet af nogen af de fortløbende 56 dage i rapporteringsperioden.

Ud af patienterne i azacitidin-gruppen, som var afhængige af transfusion af røde blodlegemer ved baseline, blev 38,5 % (95 % CI=31,1; 46,2) uafhængige af transfusion af røde blodlegemer i løbet af behandlingsperioden, sammenlignet med 27,6 % (95 % CI=20,9; 35,1) af patienterne i de kombinerede CCR-grupper. Hos patienter, der var afhængige af transfusion af røde blodlegemer ved baseline, og som opnåede transfusionsuafhængighed i løbet af behandlingen, var den mediane varighed af transfusionsuafhængigheden af røde blodlegemer 13,9 måneder i azacitidin-gruppen, og det blev ikke opnået i CCR-gruppen.

Ud af patienterne i azacitidin-gruppen, som var afhængige af transfusion af blodplader ved baseline, blev 40,6 % (95 % CI=30,9; 50,8) uafhængige af transfusion af blodplader i løbet af behandlingsperioden, sammenlignet med 29,3 % (95 % CI=19,7; 40,4) af patienterne i de kombinerede CCR-grupper. Hos patienter, der var afhængige af transfusion af blodplader ved baseline, og som opnåede transfusionsuafhængighed i løbet af behandlingen, var den mediane varighed af transfusionsuafhængigheden af blodplader 10,8 måneder i azacitidin-gruppen, og 19,2 måneder i CCR-gruppen.

Sundhedsrelateret livskvalitet (Health-Related Quality of Life, HRQoL) blev vurderet ved hjælp af European Organization for Research and Treatment of Cancer Core Quality of Life Questionnaire (EORTC QLQ-C30). HRQoL-data kunne analyseres for en undergruppe af hele undersøgelsespopulationen. Selvom der er begrænsninger i analysen, tyder de tilgængelige data på, at patienterne ikke oplever betydelige forringelser i livskvalitet under behandling med azacitidin.

[bookmark: _Hlk74727590]Pædiatrisk population 
[bookmark: _Hlk74727576]AZA-JMML-001-studiet var et fase 2, internationalt, åbent multicenter-studie til evaluering af azacitidins farmakokinetik, farmakodynamik, sikkerhed og aktivitet forud for HSCT hos pædiatriske patienter med nyligt diagnosticeret fremskreden MDS eller JMML. Det primære mål med det kliniske studie var at evaluere azacitidins virkning på responsraten ved cyklus 3, dag 28.

Patienter (MDS, n = 10; JMML, n = 18, 3 måneder til 15 år; 71 % mandlige) blev behandlet med intravenøs azacitidin 75 mg/m², dagligt på dag 1 til 7 i en 28‑dages cyklus i mindst 3 cyklusser og højst 6 cyklusser.

Inklusion i MDS-studiearmen blev stoppet efter 10 MDS-patienter på grund af manglende virkning: Der blev ikke registreret nogen bekræftet respons hos disse 10 patienter. 

I JMML-studiearmen blev 18 patienter (13 PTPN11, 3 NRAS, 1 KRAS somatiske mutationer og 1 klinisk diagnose med neurofibromatosis type 1 [NF‑1]) inkluderet. Seksten patienter gennemførte 3 behandlingscyklusser og 5 af dem gennemførte 6 cyklusser. I alt 11 JMML-patienter havde en bekræftet klinisk respons ved cyklus 3, dag 28, af disse 11 personer havde 9 (50 %) personer en bekræftet klinisk respons (3 personer med cCR og 6 personer med cPR). Blandt kohorten af JMML-patienter, der blev behandlet med azacitidin, havde 7 (43,8 %) patienter en vedvarende trombocytrespons (tal ≥ 100 × 109/l), og 7 (43,8 %) patienter krævede transfusioner ved HSCT. 17 af 18 patienter fortsatte med HSCT. 

På grund af studiedesignet (lille patientantal og forskellige modsigende faktorer) kan det ikke ud fra dette kliniske studie konkluderes, om azacitidin før HSCT forbedrer overlevelsesresultatet hos JMML-patienter.

AZA-AML-004-studiet var et fase 2, åbent multicenter-studie til evaluering af azacitidins sikkerhed, farmakodynamik og virkning sammenlignet med ingen kræftbehandling hos børn og unge voksne med AML i molekylært recidiv efter CR1. 

Syv patienter (medianalder 6,7 år [interval 2 til 12 år] 71,4 % mandlige) blev behandlet med intravenøs azacitidin 100 mg/m², dagligt på dag 1 til 7 i hver 28‑dages cyklus i højst 3 cyklusser.

Fem patienter blev undersøgt for minimal restsygdom (MRD) på dag 84, hvor 4 havde opnået enten molekylær stabilisering (n = 3) eller molekylær forbedring (n = 1), og 1 patient udviklede klinisk recidiv. Seks ud af 7 patienter (90 % [95 % CI = 0,4; 1,0]) behandlet med azacitidin gennemgik hæmatopoietisk stamcelletransplantation (HSCT).

Azacitidins virkning hos pædiatriske AML-patienter er ikke klarlagt grundet den lille populationsstørrelse.

Se pkt. 4.8 for sikkerhedsoplysninger.

5.2	Farmakokinetiske egenskaber

Absorption
Efter subkutan administration af en enkelt dosis på 75 mg/m² blev azacitidin hurtigt absorberet med peak-plasma-koncentrationer på 750 ± 403 ng/ml ½ time efter dosering (det første prøvetagningstidspunkt). Den absolutte biotilgængelighed af azacitidin efter subkutan administration i forhold til intravenøs administration (enkeltdoser på 75 mg/m²) var ca. 89 % baseret på arealet under kurven (AUC).

Efter subkutan administration af azacitidin var arealet under kurven og den maksimale plasmakoncentration (Cmax) omtrent proportionale inden for dosisintervallet 25 til 100 mg/m².

Fordeling
Efter intravenøs administration var det gennemsnitlige fordelingsvolumen 76 ± 26 l og systemisk clearance var 147 ± 47 l/t.

Biotransformation
På baggrund af in vitro-data ser azacitidinmetabolismen ikke ud til at være medieret af CYP-isoenzymer (CYP’er), UDP-glucuronosyltransferaser (UGT’er), sulfotransferaser (SULT’er) eller glutathiontransferaser (GST’er).

Azacitidin undergår spontan hydrolyse og deaminering medieret af cytidindeaminase. I S9-fraktioner fra human lever var dannelsen af metabolitter uafhængig af NADPH, hvilket antyder, at azacitidin-metabolisme ikke er medieret af CYP-isoenzymer. En in vitro-undersøgelse af azacitidin med dyrkede, humane hepatocytter indikerer, at azacitadin ikke inducerer CYP1A2, 2C19 eller 3A4 eller 3A5 ved koncentrationer på 1,0 µM til 100 µM (dvs. op til ca. 30 gange højere end klinisk tilgængelige koncentrationer). I undersøgelser til vurdering af hæmning af en serie CYP-isoenzymer (1A2, 2B6, 2C8, 2C9, 2C19, 2D6, 2E1 og 3A4) fremkaldte azacitidin op til 100 µM ikke hæmning. Derfor er det usandsynligt, at azacitidin inducerer eller hæmmer CYP-isoenzymer ved klinisk opnåelige plasmakoncentrationer.

Elimination
Azacitidin udskilles hurtigt fra plasma med en gennemsnitlig elimineringshalveringstid (t½) efter subkutan administration på 41 ± 8 minutter. Der forekommer ingen akkumulering efter subkutan indgivelse af 75 mg/m² azacitidin én gang dagligt i 7 dage. Urinudskillelse er den primære elimineringsvej for azacitidin og/eller dets metabolitter. Efter intravenøs og subkutan administration af 14C-azacitidin, blev hhv. 85 og 50 % af den administrerede radioaktivitet genfundet i urin, mens < 1 % blev genfundet i fæces.

Særlige populationer
Virkningerne af nedsat leverfunktion (se pkt. 4.2), køn, alder eller race på azacitidins farmakokinetiske egenskaber er ikke blevet formelt undersøgt.

Pædiatrisk population 
I AZA-JMML-001-studiet blev den farmakokinetiske analyse bestemt ud fra 10 MDS- og 18 JMML- pædiatriske patienter på dag 7 i cyklus 1 (se pkt. 5.1). Medianalderen (interval) for MDS-patienterne var 13,3 (1,9‑15) år og 2,1 (0,2‑6,9) år for JMML-patienter.

Efter intravenøs administration af en dosis på 75 mg/m2 nåede azacitidin hurtigt Cmax inden for 0,083 timer i både MDS- og JMML-populationerne. Det geometriske gennemsnitlige Cmax var 1797,5 og 1066,3 ng/ml, og det geometriske gennemsnitlige AUC0-∞ var henholdsvis 606,9 og 240,2 ng∙h/ml for MDS- og JMML-patienterne. Det geometriske gennemsnitlige distributionsvolumen hos MDS- og JMML-personer var henholdsvis 103,9 og 61,1 l. Det viste sig, at den samlede plasmaeksponering for azacitidin var højere hos MDS-personer; dog blev der observeret moderat til høj variation mellem patienterne for både AUC og Cmax.

Den geometriske gennemsnitlige t½ var 0,4 og 0,3 timer, og den geometriske gennemsnitlige clearance var henholdsvis 166,4 og 148,3 l/t for MDS og JMML.

Farmakokinetiske data fra AZA-JMML-001-studiet blev lagt sammen og sammenlignet med farmakokinetiske data fra 6 voksne personer med MDS, der fik administreret 75 mg/m2 azacitidin intravenøst i AZA-2002-BA-002-studiet. Gennemsnitlig Cmax og AUC0-t for azacitidin var ens mellem voksne patienter og pædiatriske patienter efter intravenøs administration (henholdsvis 2750 ng/ml versus 2841 ng/ml og 1025 ng∙t/ml versus 882,1 ng∙t/ml).

I AZA-AML-004-studiet blev den farmakokinetiske analyse bestemt ud fra 6 af de 7 pædiatriske patienter, som havde mindst én målbar farmakokinetisk koncentration efter dosis (se pkt. 5.1). AML-patienternes medianalder (interval) var 6,7 (2‑12) år.

Efter flere doser på 100 mg/m2 var det geometriske gennemsnit for Cmax og AUC0-tau i cyklus 1 på dag 7 hhv. 1557 ng/ml og 899,6 ng∙t/ml, hvor der blev observeret høj variabilitet imellem forsøgspersonerne (CV% på hhv. 201,6 % og 87,8 %). Azacitidin nåede hurtigt Cmax med en median tid på 0,090 timer efter intravenøs administration og faldt med den geometriske gennemsnitlige t½ på 0,380 timer. Den geometriske gennemsnitlige clearance og fordelingsvolumen var hhv. 127,2 l/t og 70,2 l.

Den farmakokinetiske (azacitidin) eksponering observeret hos børn med AML ved molekylært recidiv efter CR1 var sammenlignelig med eksponeringen fra puljede data fra 10 børn med MDS og 18 børn med JMML og ligeledes sammenlignelig med azacitidin-eksponering hos voksne med MDS.

Nedsat nyrefunktion

Nedsat nyrefunktion har ingen større indvirkning på den farmakokinetiske eksponering af azacitidin efter subkutane enkeltdoser og gentagne doser. Efter subkutan administration af en enkelt dosis på 75 mg/m² var de gennemsnitlige eksponeringsværdier (AUC og Cmax) forhøjet med hhv. 11–21 %, 15–27 % og 41–66 % hos personer med let, moderat og svært nedsat nyrefunktion, sammenlignet med personer med normal nyrefunktion. Eksponeringen var imidlertid inden for det samme generelle eksponeringsinterval som hos personer med normal nyrefunktion. Azacitidin kan administreres til patienter med nedsat nyrefunktion uden indledende dosisjustering, hvis disse patienter monitoreres for toksicitet, da azacitidin og/eller dets metabolitter primært udskilles af nyrerne.

Farmakogenomik
Virkningen af kendte cytidindeaminase-polymorfismer på metabolismen af azacitidin er ikke formelt undersøgt.

5.3	Non-kliniske sikkerhedsdata

Azacitidin inducerer både genmutationer og kromosomale forandringer i cellesystemer hos bakterier og pattedyr in vitro. Azacitidins potentielle carcinogenicitet blev evalueret hos mus og rotter. Azacitidin inducerede tumorer i det hæmatopoietiske system hos hunmus, når det blev administreret intraperitonealt 3 gange om ugen i 52 uger. Der sås en øget incidens af tumorer i det lymferetikulære system, lunge, brystvorte og hud hos mus, der blev behandlet med azacitidin, administreret intraperitonealt i 50 uger. En tumorgenicitets-undersøgelse hos rotter afslørede en øget incidens af testikeltumorer.

Tidlige embryotoksicitetsundersøgelser hos mus afslørede en frekvens på 44 % af intrauterin embryo-død (øget resorption) efter en intraperitoneal enkeltinjektion af azacitidin under organogenesen. Der blev påvist udviklingsanomalier i hjernen hos mus, der fik azacitidin ved eller før lukningen af den hårde gane. Azacitidin forårsagede ingen uønskede virkninger hos rotter, når det blev givet før implantation, men det var klart embryotoksisk, når det blev givet under organogenesen. Fosteranomalier under organogenesen hos rotter omfattede: Anomalier i centralnervesystemet (exencefali, encefalocele), ekstremitetsanomalier (mikromeli, klumpfod, syndaktyli, oligodaktyli) og andre (mikroftalmi, mikrognati, gastroskise, ødem og ribbensanomalier).

Administration af azacitidin til hanmus inden parring med ubehandlede hunmus resulterede i nedsat fertilitet og tab af afkom i løbet af den efterfølgende embryonale og postnatale udvikling.
Behandling af hanrotter resulterede i reduceret vægt af testes og epididymides, reduceret sædcelletal, reducerede graviditetsrater, en stigning i anormale embryoer og øget tab af embryoer hos parrede hunrotter (se pkt. 4.6).


6.	FARMACEUTISKE OPLYSNINGER

6.1	Hjælpestoffer

Mannitol (E421)

6.2	Uforligeligheder

Dette lægemiddel må ikke blandes med andre lægemidler end dem, der er anført under pkt. 6.6.

6.3	Opbevaringstid

Uåbnet hætteglas med pulver:
3 år

Efter rekonstitution
Når Azacitidine Mylan rekonstitueres med vand til injektionsvæsker, som ikke er nedkølet, er der påvist kemisk og fysisk stabilitet under brug efter opbevaring af det rekonstituerede lægemiddel ved stuetemperatur i 1 time og ved 2 °C til 8 °C i 8 timer.

Opbevaringstiden for det rekonstituerede lægemiddel kan forlænges ved rekonstitution med nedkølet (2 °C til 8 °C) vand til injektionsvæsker. Når Azacitidine Mylan rekonstitueres med nedkølet (2 °C til 8 °C) vand til injektionsvæsker, er der påvist kemisk og fysisk stabilitet under brug efter opbevaring af det rekonstituerede lægemiddel ved 2 °C til 8 °C i 22 timer.

Fra et mikrobiologisk synspunkt bør det rekonstituerede produkt anvendes øjeblikkeligt. Hvis det ikke anvendes øjeblikkeligt, er opbevaringstider og opbevaringsforhold efter rekonstitution og inden anvendelse brugerens ansvar og må ikke overstige 8 timer ved 2 °C til 8 °C, når det rekonstitueres med vand til injektionsvæsker, som ikke er nedkølet, og ikke over 22 timer ved 2 °C til 8 °C, når det rekonstitueres med nedkølet (2 °C til 8 °C) vand til injektionsvæsker.

6.4	Særlige opbevaringsforhold

Dette lægemiddel kræver ingen særlige forholdsregler vedrørende opbevaringen.

Opbevaringsforhold efter rekonstitution af lægemidlet, se pkt. 6.3.

6.5	Emballagetype og pakningsstørrelser

Gennemsigtigt, farveløst, type I-glashætteglas forseglet med en grå halo-butylgummiprop og aluminiumsforsegling, der indeholder 100 mg azacitidin.

Pakningsstørrelse: 1 hætteglas og 7 hætteglas.

6.6	Regler for bortskaffelse og anden håndtering

Anbefalinger for sikker håndtering
Azacitidine Mylan er et cytotoksisk lægemiddel, og som det er tilfældet med andre potentielt toksiske stoffer, bør der udvises forsigtighed ved håndtering og klargøring af azacitidinsuspensioner. Der skal anvendes procedurer for korrekt håndtering og destruktion af anticancer-lægemidler.
Skyl øjeblikkeligt og grundigt med sæbe og vand, hvis rekonstitueret azacitidin kommer i kontakt med huden. Skyl grundigt med vand, hvis azacitidin kommer i kontakt med slimhinderne.

Rekonstitutionsprocedure
Azacitidine Mylan skal rekonstitueres med vand til injektionsvæsker. Opbevaringstiden for det rekonstituerede lægemiddel kan forlænges ved rekonstitution med nedkølet (2 °C til 8 °C) vand til injektionsvæsker. Detaljer om opbevaring af det rekonstituerede præparat gives nedenunder.

1.	Følgende utensilier skal forberedes:
Hætteglas med azacitidin, hætteglas med vand til injektionsvæske, usterile undersøgelseshandsker, alkoholservietter, 5 ml injektionssprøjte(r) med kanyle(r).
2.	Træk 4 ml vand til injektionsvæske op i sprøjten og sørg for at tømme evt. luft ud af sprøjten.
3.	Før kanylen på sprøjten med vand til injektionsvæske gennem gummiproppen på hætteglasset med azacitidin, og injicér 4 ml vand til injektionsvæske i hætteglasset.
4.	Når sprøjten og kanylen er fjernet, skal hætteglasset rystes kraftigt, indtil der opnås en ensartet, uklar suspension. Hver ml suspension vil efter rekonstitution indeholde 25 mg azacitidin (100 mg/4 ml). Det rekonstituerede produkt er en ensartet, uklar suspension, uden agglomerater. Suspensionen skal bortskaffes, hvis den indeholder store partikler eller agglomerater. Suspensionen må ikke filtreres efter rekonstitution, da filtrering kan fjerne det aktive stof. Bemærk, at der findes filtre i nogle adaptere, spikes og lukkede systemer, hvorfor sådanne systemer ikke må anvendes til administration af lægemidlet efter rekonstitution.
5.	Gummiproppen skal renses, og der isættes en ny sprøjte med kanyle i hætteglasset. Hætteglasset skal nu vendes om. Sørg for, at nålespidsen er under væskeniveauet. Stemplet trækkes nu tilbage for at trække den nødvendige mængde lægemiddel til den korrekte dosis op. Sørg for at tømme evt. luft ud af sprøjten. Sprøjten med kanylen fjernes nu fra hætteglasset, og kanylen bortskaffes.
6.	En ny subkutan kanyle (anbefalet 25‑gauge) skal nu sættes godt fast på sprøjten. For at reducere forekomsten af lokale reaktioner på injektionsstedet, bør man undgå at presse suspension ud af kanylen før injektionen.
7.	Når mere end 1 hætteglas er nødvendigt, gentages alle overstående trin til klargøring af suspensionen. Ved doser, der kræver mere end 1 hætteglas, bør dosen opdeles ligeligt (f.eks. dosis 150 mg = 6 ml, 2 sprøjter med 3 ml i hver sprøjte). På grund af tilbageholdelse i hætteglasset og kanylen kan det muligvis ikke lade sig gøre at trække al suspensionen ud af hætteglasset.
8.	Indholdet af doseringssprøjten skal resuspenderes umiddelbart inden administration. Sprøjten fyldt med rekonstitueret suspension skal stå i op til 30 minutter før administration for at nå en temperatur på ca. 20 °C – 25 °C. Hvis den forløbne tid er længere end 30 minutter, skal suspensionen kasseres på passende vis, og en ny dosis klargøres. Sprøjten resuspenderes ved at den rulles kraftigt mellem håndfladerne, indtil der opnås en ensartet, uklar suspension. Suspensionen skal bortskaffes, hvis den indeholder store partikler eller agglomerater.

Opbevaring af det rekonstituerede præparat
Opbevaringsforhold efter rekonstitution af lægemidlet, se pkt. 6.3.

Beregning af en individuel dosis
Den samlede dosis i forhold til legemsoverfladeareal (Body Surface Area, BSA) kan beregnes som følger:
Samlet dosis (mg) = Dosis (mg/m²) × BSA (m²)

Følgende tabel er kun et eksempel på, hvordan individuelle azacitidindoser beregnes baseret på en gennemsnitlig BSA-værdi på 1,8 m².

	Dosis mg/m²
(% af anbefalet startdosis)
	Samlet dosis baseret på en BSA-værdi på 1,8 m²
	Antal nødvendige hætteglas
	Samlet påkrævet volumen af rekonstitueret suspension

	75 mg/m² (100 %)
	135 mg
	2 hætteglas
	5,4 ml

	37,5 mg/m² (50 %)
	67,5 mg
	1 hætteglas
	2,7 ml

	25 mg/m² (33 %)
	45 mg
	1 hætteglas
	1,8 ml



Administration
Rekonstitueret Azacitidine Mylan bør injiceres subkutant (indfør kanylen ved en vinkel på 45–90°) med en 25 gauge-kanyle i overarmen, låret eller maven.
Doser på over 4 ml bør injiceres på to separate steder.
Der bør skiftes mellem injektionsstederne. Nye injektioner bør indgives mindst 2,5 cm fra det forrige sted og aldrig i områder, hvor stedet er ømt, blodunderløbent, rødt eller hårdt.

Bortskaffelse
Ikke anvendt lægemiddel samt affald heraf skal bortskaffes i henhold til lokale retningslinjer.


7.	INDEHAVER AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15,
DUBLIN;
Irland


8.	MARKEDSFØRINGSTILLADELSESNUMMER (-NUMRE)

EU/1/20/1426/001
EU/1/20/1426/002


9.	DATO FOR FØRSTE MARKEDSFØRINGSTILLADELSE/FORNYELSE AF TILLADELSEN

Dato for første markedsføringstilladelse: 27. marts 2020
Dato for seneste fornyelse: 29. november 2024


10.	DATO FOR ÆNDRING AF TEKSTEN

Yderligere oplysninger om dette lægemiddel findes på Det Europæiske Lægemiddelagenturs hjemmeside http://www.ema.europa.eu.

























BILAG II

A.	FREMSTILLERE ANSVARLIGE FOR BATCHFRIGIVELSE

B.	BETINGELSER ELLER BEGRÆNSNINGER VEDRØRENDE UDLEVERING OG ANVENDELSE

C.	ANDRE FORHOLD OG BETINGELSER FOR MARKEDSFØRINGSTILLADELSEN

D.	BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET




A.	FREMSTILLERE ANSVARLIGE FOR BATCHFRIGIVELSE

Navn og adresse på de fremstillere, der er ansvarlige for batchfrigivelse
APIS Labor GmbH
Resslstraße 9
Ebenthal 9065 
Østrig

Eller 

[bookmark: _Hlk178000073]Fundació Privada Dau
Carrer Lletra C De La Zona Franca. 12-14
08040 Barcelona
Spanien

Eller

Drehm Pharma GmbH
Hietzinger Hauptstraße 37
Wien, 1130, Østrig

Eller

Viatris Mylan Germany GmbH
Benzstrasse 1, Bad Homburg
61352, Tyskland

På lægemidlets trykte indlægsseddel skal der anføres navn og adresse på den fremstiller, som er ansvarlig for frigivelsen af den pågældende batch.


B.	BETINGELSER ELLER BEGRÆNSNINGER VEDRØRENDE UDLEVERING OG ANVENDELSE

Lægemidlet må kun udleveres efter ordination på en recept udstedt af en begrænset lægegruppe (se bilag I: Produktresumé, pkt. 4.2).


C.	ANDRE FORHOLD OG BETINGELSER FOR MARKEDSFØRINGSTILLADELSEN

Periodiske, opdaterede sikkerhedsindberetninger (PSUR’er)

Kravene for fremsendelse af periodiske, opdaterede PSUR’er for dette lægemiddel fremgår af listen over EU-referencedatoer (EURD list), som fastsat i artikel 107c, stk. 7, i direktiv 2001/83/EF, og alle efterfølgende opdateringer offentliggjort på den europæiske webportal for lægemidler.


D.	BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET

Risikostyringsplan (RMP)

Indehaveren af markedsføringstilladelsen (MAH) skal udføre de påkrævede aktiviteter og foranstaltninger vedrørende lægemiddelovervågning, som er beskrevet i den godkendte RMP, der fremgår af modul 1.8.2 i markedsføringstilladelsen, og enhver efterfølgende godkendt opdatering af RMP.

En opdateret RMP skal fremsendes:
på anmodning fra Det Europæiske Lægemiddelagentur.
når risikostyringssystemet ændres, særlig som følge af, at der er modtaget nye oplysninger, der kan medføre en væsentlig ændring i benefit/risk-forholdet, eller som følge af, at en vigtig milepæl (lægemiddelovervågning eller risikominimering) er nået.

A. ETIKETTERING




MÆRKNING, DER SKAL ANFØRES PÅ DEN YDRE EMBALLAGE

YDRE KARTON


1.	LÆGEMIDLETS NAVN

Azacitidine Mylan 25 mg/ml pulver til injektionsvæske, suspension
azacitidin


2.	ANGIVELSE AF AKTIVT STOF/AKTIVE STOFFER

Hvert hætteglas indeholder 100 mg azacitidin. Efter rekonstitution indeholder hver ml suspension 25 mg azacitidin.


3.	LISTE OVER HJÆLPESTOFFER

Indeholder mannitol


4.	LÆGEMIDDELFORM OG INDHOLD (PAKNINGSSTØRRELSE)

Pulver til injektionsvæske, suspension.
1 hætteglas – 100 mg


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Kun til engangsbrug. Ryst suspensionen kraftigt inden administration.
Subkutan anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER

Cytotoksisk


8.	UDLØBSDATO

EXP


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF

Bortskaf ubrugt produkt/affaldsmateriale i henhold til lokale krav.


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15,
DUBLIN, 
Irland
 

12.	MARKEDSFØRINGSTILLADELSESNUMMER (-NUMRE)

EU/1/20/1426/001
EU/1/20/1426/002


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT

Fritaget fra krav om brailleskrift.


17.	ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.


18.	ENTYDIG IDENTIFIKATOR – MENNESKELIGT LÆSBARE DATA

PC:
SN:
NN:


MINDSTEKRAV TIL MÆRKNING PÅ SMÅ INDRE EMBALLAGER

ETIKET PÅ HÆTTEGLAS


1.	LÆGEMIDLETS NAVN, STYRKE OG/ELLER ADMINISTRATIONSVEJ(E)

Azacitidine Mylan 25 mg/ml pulver til injektion
azacitidin
Subkutan anvendelse (SC)


2.	ADMINISTRATIONSMETODE


3.	UDLØBSDATO

EXP


4.	BATCHNUMMER

Lot


5.	INDHOLD ANGIVET SOM VÆGT, VOLUMEN ELLER ANTAL DOSER

100 mg


6.	ANDET

Cytotoksisk



























B. INDLÆGSSEDDEL




Indlægsseddel: Information til brugeren

Azacitidine Mylan 25 mg/ml pulver til injektionsvæske, suspension
azacitidin

Læs denne indlægsseddel grundigt, inden du begynder at bruge dette lægemiddel, da den indeholder vigtige oplysninger.
Gem indlægssedlen. Du kan få brug for at læse den igen.
Spørg lægen, apotekspersonalet eller sygeplejersken, hvis der er mere, du vil vide.
Kontakt lægen, apotekspersonalet eller sygeplejersken, hvis du får bivirkninger, herunder bivirkninger, som ikke er nævnt i denne indlægsseddel. Se punkt 4.

Oversigt over indlægssedlen

1.	Azacitidine Mylans virkning og anvendelse
2.	Det skal du vide, før du begynder at bruge Azacitidine Mylan
3.	Sådan skal du Azacitidine Mylan
4.	Bivirkninger
5.	Opbevaring
6.	Pakningsstørrelser og yderligere oplysninger


1.	Azacitidine Mylans virkning og anvendelse

Hvad er Azacitidine Mylan
Azacitidine Mylan et stof mod kræft, der tilhører en gruppe lægemidler, der kaldes ‘antimetabolitter’. Azacitidine Mylan indeholder det aktive stof ‘azacitidin’.

Hvad Azacitidine Mylan bruges mod
Azacitidine Mylan anvendes til voksne, som ikke er i stand til at få en knoglemarvstransplantation, til at behandle:
højrisiko myelodysplastiske syndromer (MDS)
kronisk myelomonocytleukæmi (CMML)
akut myeloid leukæmi (AML)

Det er sygdomme, der påvirker knoglemarven, og som kan forårsage problemer med den normale produktion af blodlegemer.

Hvordan Azacitidine Mylan virker
Azacitidine Mylan virker ved at forhindre kræftcellernes vækst. Azacitidin indbygges i cellernes genetiske materiale (ribonukleinsyre (RNA) og deoxyribonukleinsyre (DNA). Det menes at virke ved at ændre den måde, cellerne tænder og slukker for generne på, samt ved at påvirke produktionen af nyt RNA og DNA. Disse virkninger menes at korrigere problemet med modningen og væksten af nye blodlegemer i knoglemarven, hvilket fører til myelodysplastiske sygdomme, og til at kræftcellerne dræbes ved leukæmi.

Kontakt lægen eller sygeplejersken, hvis du har spørgsmål om Azacitidine Mylans virkning, eller til hvorfor du har fået ordineret dette lægemiddel.


2.	Det skal du vide, før du begynder at bruge Azacitidine Mylan

Brug ikke Azacitidine Mylan
hvis du er allergisk over for azacitidin eller et af de øvrige indholdsstoffer i Azacitidine Mylan (angivet i punkt 6).
hvis du har fremskreden leverkræft.
hvis du ammer.

Advarsler og forsigtighedsregler
Kontakt lægen, apotekspersonalet eller sygeplejersken, før du bruger Azacitidine Mylan:
Hvis du har et nedsat antal blodplader, eller nedsat antal røde eller hvide blodlegemer.
Hvis du har nyresygdom.
Hvis du har leversygdom.
Hvis du tidligere har lidt af en hjertesygdom eller haft et hjerteanfald, eller hvis du tidligere har haft en lungesygdom.

Azacitidine Mylan kan forårsage en alvorlig immunreaktion, som kaldes "differentieringssyndrom" (se punkt 4).

Blodprøver
Du vil få taget blodprøver, inden du påbegynder behandlingen med Azacitidine Mylan og ved begyndelsen af hver behandlingsperiode (kaldet en “cyklus”). Dette sker for at kontrollere, at du har nok blodlegemer, og at din lever og dine nyrer fungerer korrekt.

Børn og unge
Azacitidine Mylan må ikke anvendes til børn og unge under 18 år.

Brug af andre lægemidler sammen med Azacitidine Mylan
Fortæl det altid til lægen eller apotekspersonalet, hvis du bruger andre lægemidler, for nylig har brugt andre lægemidler eller planlægger at bruge andre lægemidler.
Det skyldes, at Azacitidine Mylan kan påvirke den måde, hvorpå andre lægemidler virker. Andre lægemidler kan også påvirke den måde, hvorpå Azacitidine Mylan virker.

Graviditet, amning og frugtbarhed
Hvis du er gravid eller ammer, har mistanke om, at du er gravid, eller planlægger at blive gravid, skal du spørge din læge eller apotekspersonalet til råds, før du tager dette lægemiddel.

Graviditet
Du bør ikke bruge Azacitidine Mylan under graviditet, da det kan være skadeligt for fosteret.
Hvis du er en kvinde, der kan blive gravid, skal du bruge en sikker præventionsmetode, mens du tager Azacitidine Mylan og i 6 måneder efter behandlingen med Azacitidine Mylan er stoppet.
Fortæl det straks til din læge, hvis du bliver gravid under behandlingen.

Amning
Du må ikke amme, mens du bruger Azacitidine Mylan. Det er ukendt, om dette lægemiddel udskilles i modermælken.

Fertilitet
Mænd bør ikke få børn, mens de behandles med Azacitidine Mylan. Mænd bør bruge en sikker præventionsmetode, mens de tager Azacitidine Mylan og i 3 måneder efter behandlingen med Azacitidine Mylan er stoppet.
Tal med din læge, hvis du ønsker, at din sæd opbevares, før du får denne behandling.

Trafik- og arbejdssikkerhed
Du må ikke føre motorkøretøj eller betjene værktøj eller maskiner, hvis du oplever bivirkninger, såsom træthed.


3.	Sådan skal du Azacitidine Mylan

Inden du får Azacitidine Mylan, vil din læge give dig andre lægemidler for at forebygge kvalme og opkastning ved begyndelsen af hver behandlingscyklus.

Den anbefalede dosis er 75 mg pr. m² legemsoverfladeareal. Din læge vil bestemme din dosis af dette lægemiddel ud fra din almene tilstand, din højde og vægt. Din læge vil kontrollere dine fremskridt og kan ændre dosen, hvis det er nødvendigt.
Azacitidine Mylan hver dag i en uge, efterfulgt af en hvileperiode på 3 uger. Denne “behandlingscyklus” vil blive gentaget hver 4. uge. Du skal normalt gennemgå mindst 6 behandlingscyklusser.

Du vil få dette lægemiddel som en indsprøjtning under huden (subkutant) af en læge eller en sygeplejerske. Indsprøjtningen kan gives under huden på låret, maven eller overarmen.

Spørg lægen, apotekspersonalet eller sygeplejersken, hvis der er noget, du er i tvivl om.


4.	Bivirkninger

Dette lægemiddel kan som alle andre lægemidler give bivirkninger, men ikke alle får bivirkninger.

Fortæl det straks til lægen, hvis du bemærker en eller flere af følgende bivirkninger:
Døsighed, rysten, gulsot, udspilet mave og øget tendens til at få blå mærker. Det kan være symptomer på leversvigt og kan være livstruende.
Hævede ben og fødder, rygsmerter, nedsat vandladning, øget tørst, hurtig puls, svimmelhed og kvalme, opkastning eller nedsat appetit og følelse af forvirring, rastløshed eller træthed. Det kan være symptomer på nyresvigt og kan være livstruende.
Feber. Det kan skyldes en infektion som et resultat af, at du har et lavt antal hvide blodlegemer, hvilket kan være livstruende.
Brystsmerter eller kortåndethed, som kan være ledsaget af feber. Det kan skyldes en lungebetændelse (pneumoni) og kan være livstruende.
Blødning. F.eks. blod i afføringen pga. blødning i maven eller tarmen eller f.eks. blødning inde i hovedet. De kan være symptomer på, at du har et lavt antal blodplader i blodet.
Vejrtrækningsbesvær, hævede læber, kløe eller udslæt. Det kan skyldes en allergisk reaktion (overfølsomhedsreaktion).

Andre bivirkninger omfatter:

Meget almindelige bivirkninger (kan forekomme hos flere end 1 ud af 10 personer)
Nedsat antal røde blodlegemer (anæmi). Du kan føle dig træt og bleg.
Nedsat antal hvide blodlegemer. Du kan samtidig have feber. Du har også større risiko for at få infektioner.
Et lavt antal blodplader (trombocytopeni). Du har større tendens til blødning og blå mærker.
Forstoppelse, diarré, kvalme, opkastning.
Lungebetændelse.
Brystsmerter, kortåndethed.
Træthed.
En reaktion på indsprøjtningsstedet, bl.a. rødme, smerte eller en hudreaktion.
Tab af appetit.
Ledsmerter.
Blå mærker.
Udslæt.
Røde eller lilla pletter under huden.
Ondt i maven.
Kløe.
Feber.
Ondt i næse og hals.
Svimmelhed.
Hovedpine.
Søvnbesvær (asomni).
Næseblod (epistaxis).
Muskelsmerter.
Svaghed (asteni).
Vægttab.
Lavt indhold af kalium i blodet.

Almindelige bivirkninger (kan forekomme hos op til 1 ud af 10 personer)
Blødning i hovedet.
En betændelse i blodet, der er forårsaget af bakterier (blodforgiftning). Det kan skyldes lave niveauer af hvide blodlegemer i blodet.
Knoglemarvssvigt. Det kan forårsage lave niveauer af røde og hvide blodlegemer og blodplader.
En slags blodmangel (anæmi), hvor antallet af de røde og hvide blodlegemer og blodplader er reduceret.
Urinvejsbetændelse.
En virusbetændelse, der forårsager forkølelsessår (herpes).
Blødende gummer, blødning i maven eller tarmen, blødning ved endetarmsåbningen på grund af hæmorider (hæmorideblødning), blødning i øjet, blødning under huden eller blodansamlinger i huden (hæmatom).
Blod i urinen.
Sår i munden eller på tungen.
Ændringer i huden ved indsprøjtningsstedet. Disse ændringer inkluderer hævelse, en hård knude, blå mærker, blodansamlinger i huden (hæmatom), udslæt, kløe og ændringer i hudfarven.
Hudrødme.
Hudinfektion (cellulitis).
Betændelse i næse og hals, eller ondt i halsen.
Øm eller løbende næse eller bihuler (bihulebetændelse).
Højt eller lavt blodtryk (hypertension eller hypotension).
Kortåndethed ved bevægelse.
Smerter i halsen og strubehovedet.
Fordøjelsesbesvær.
Sløvhed.
Generel følelse af utilpashed.
Angst.
Forvirring.
Hårtab.
Nyresvigt.
Dehydrering (væskeunderskud).
Hvide belægninger på tungen, indersiden af kinderne og nogle gange på gane, gummer og mandler (svampeinfektion i munden).
Besvimelse.
Et fald i blodtrykket, når du står op (ortostatisk hypotension), der fører til svimmelhed, når der skiftes til stående eller siddende stilling.
Søvnighed, døsighed (somnolens).
Blødning på grund af kateteret.
En sygdom, der påvirker tarmen, hvilket kan føre til feber, opkastning og mavesmerter (divertikulitis).
Væske omkring lungerne (pleuraeffusion).
Kulderystelser.
Muskelspasmer.
Hævet, kløende udslæt på huden (nældefeber).
Ansamling af væske omkring hjertet (perikardieeffusion).

Ikke almindelige bivirkninger (kan forekomme hos op til 1 ud af 100 personer)
Allergisk reaktion (overfølsomhed).
Rysten.
Leversvigt.
Store blommefarvede, hævede, smertefulde plamager på huden i kombination med feber.
Smertefulde hudsår (pyoderma gangrenosum).
Inflammation i hjertesækken (perikarditis).

Sjældne bivirkninger (kan forekomme hos op til 1 ud af 1 000 personer)
Tør hoste.
Smertefri hævelse af fingerspidserne (trommestikfingre).
Tumorlysesyndrom- metaboliske komplikationer, der kan forekomme under cancerbehandling og nogle gange endda uden behandling. Disse komplikationer er forårsaget af produktionen af døende kræftceller og kan omfatte følgende: ændringer i blodkemi; højt kalium, fosfor, urinsyre og lavt calcium, hvilket fører til ændringer i nyrefunktion, hjerteslag, anfald og undertiden død.

Ikke kendt (hyppigheden kan ikke estimeres ud fra forhåndenværende data)
Infektion i de dybere hudlag, som spredes hurtigt og beskadiger huden og vævet, hvilket kan være livstruende (nekrotiserende fasciitis).
Alvorlig immunreaktion (differentieringssyndrom), som kan medføre feber, hoste, vejrtrækningsbesvær, udslæt, nedsat urinmængde, lavt blodtryk (hypotension), hævelser i arme eller ben og hurtig vægtøgning.
Betændelse i blodkarrene i huden, som kan medføre udslæt (kutan vaskulitis)

Indberetning af bivirkninger
Hvis du oplever bivirkninger, bør du tale med din læge, apotekspersonalet eller sygeplejerske. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Lægemiddelstyrelsen via det nationale rapporteringssystem anført i Appendiks V. Ved at indrapportere bivirkninger kan du hjælpe med at fremskaffe mere information om sikkerheden af dette lægemiddel.


5.	Opbevaring

Din læge, apoteket eller sygeplejersken er ansvarlig for opbevaringen af Azacitidine Mylan. De er også ansvarlige for at forberede og bortskaffe al ubrugt Azacitidine Mylan på korrekt vis.

Opbevar lægemidlet utilgængeligt for børn.

Brug ikke lægemidlet efter den udløbsdato, der står på hætteglassets etiket og kartonen. Udløbsdatoen er den sidste dag i den nævnte måned.

For uåbnede hætteglas med dette lægemiddel – der er ingen særlige forholdsregler vedrørende opbevaringen.

Til umiddelbar anvendelse
Når suspensionen er blevet forberedt, bør den administreres i løbet af 1 time.

Til senere anvendelse
Hvis Azacitidine Mylan-suspensionen forberedes med vand til injektionsvæsker, der ikke er nedkølet, skal suspensionen sættes i køleskab (2 °C – 8 °C) umiddelbart efter forberedelsen, og opbevares i køleskab i maksimalt 8 timer.

Hvis Azacitidine Mylan-suspensionen forberedes med vand til injektionsvæsker, der har været opbevaret i køleskab (2 °C – 8 °C), skal suspensionen sættes i køleskab (2 °C – 8 °C) straks efter forberedelsen, og opbevares i køleskab i maksimalt 22 timer.

Suspensionen skal have lov til at nå til stuetemperatur (20 °C – 25 °C) op til 30 minutter før administration.

Hvis der er store partikler i suspensionen, skal den bortskaffes.

Spørg apotekspersonalet, hvordan du skal bortskaffe medicinrester. Af hensyn til miljøet må du ikke smide medicinrester i afløbet eller toilettet eller skraldespanden.


6.	Pakningsstørrelser og yderligere oplysninger

Hvad Azacitidine Mylan indeholder
Aktivt stof: azacitidin. Et hætteglas med pulver indeholder 100 mg azacitidin. Efter opblanding med 4 ml vand til injektionsvæske indeholder den opblandede suspension 25 mg/ml azacitidin.
Øvrige indholdsstoffer: mannitol (E421).

Udseende og pakningsstørrelser
Azacitidine Mylan et hvidt pulver til injektionsvæske, suspension (pulver til injektion). Det leveres i et hætteglas, der indeholder 100 mg azacitidin. Hver pakke indeholder 1 eller 7 hætteglas.

Indehaver af markedsføringstilladelsen
Mylan Pharmaceuticals Limited
Damastown Industrial Park, 
Mulhuddart, Dublin 15,
DUBLIN, 
Irland

Fremstiller
APIS Labor GmbH
Resslstraße 9
Ebenthal 9065 
Østrig

Eller 

Fundació Privada Dau Carrer Lletra C De La Zona Franca. 12-14
08040 Barcelona
Spanien

Eller

Drehm Pharma GmbH
Hietzinger Hauptstraße 37
Wien, 1130, Østrig

Eller

Viatris Mylan Germany GmbH
Benzstrasse 1, Bad Homburg
61352, Tyskland

Ønskes der yderligere oplysninger om dette lægemiddel, rettes henvendelse til den lokale repræsentant for indehaveren af markedsføringstilladelsen:

	België/Belgique/Belgien
Viatris
Tél/Tel: + 32 (0)2 658 61 00

	Lietuva
Viatris UAB 
Tel: +370 5 205 1288


	България
Виатрис Майлан ЕООД
Тел.: +359 2 44 55 400

	Luxembourg/Luxemburg
Viatris
Tél/Tel: + 32 (0)2 658 61 00
(Belgique/Belgien)


	Česká republika
Viatris CZ s.r.o.
Tel: + 420 222 004 400

	Magyarország
Viatris Healthcare Kft.
Tel.: + 36 1 465 2100


	Danmark
Viatris ApS
Tlf: +45 28 11 69 32

	Malta
V.J. Salomone Pharma Ltd
Tel: + 356 21 22 01 74


	Deutschland
Viatris Healthcare GmbH 
Tel: +49 800 0700 800

	Nederland
Mylan BV
Tel: +31 (0)20 426 3300

	Eesti
Viatris OÜTel: + 372 6363 052

	Norge
Viatris AS
Tlf: + 47 66 75 33 00


	Ελλάδα 
Viatris Hellas Ltd 
Τηλ: +30 2100 100 002

	Österreich
Viatris AustriaGmbH
Tel: +43 1 86390


	España
Viatris Pharmaceuticals, S.L.
Tel: + 34 900 102 712

	Polska
Viatris Healthcare Sp. z o.o.
Tel.: + 48 22 546 64 00


	France
Viatris Santé
Tél: +33 4 37 25 75 00

	Portugal
Mylan, Lda.
Tel: + 351 214 127 200


	Hrvatska
Viatris Hrvatska d.o.o.
Tel: +385 1 23 50 599

	România
BGP Products SRL
Tel: +40 372 579 000


	Ireland
Viatris Limited
Tel: +353 1 8711600

	Slovenija
Viatris d.o.o.
Tel: + 386 1 23 63 180


	Ísland
Icepharma hf.
Sími: +354 540 8000

	Slovenská republika
Viatris Slovakia s.r.o.
Tel: +421 2 32 199 100

	Italia
Viatris Italia S.r.l.
Tel: + 39 (0) 2 612 46921

	Suomi/Finland
Viatris Oy
Puh/Tel: +358 20 720 9555


	Κύπρος
CPO Pharmaceuticals Limited
Τηλ: +357 22863100

	Sverige
Viatris AB 
Tel: +46 (0)8 630 19 00


	Latvija
Viatris SIA 
Tel: +371 676 055 80

	



Denne indlægsseddel blev senest ændret {MM/ÅÅÅÅ}

Andre informationskilder

Du kan finde yderligere oplysninger om dette lægemiddel på Det Europæiske Lægemiddelagenturs hjemmeside: http://www.ema.europa.eu.

Denne indlægsseddel findes på alle EU-/EØS-sprog på Det Europæiske Lægemiddelagenturs hjemmeside.

------------------------------------------------------------------------------------------------------------------------

Nedenstående oplysninger er til læger og sundhedspersonale:

Anbefalinger for sikker håndtering
Azacitidine Mylan er et cytotoksisk lægemiddel, og som det er tilfældet med andre potentielt toksiske stoffer, bør der udvises forsigtighed ved håndtering og klargøring af azacitidinsuspensioner. Der skal anvendes procedurer for korrekt håndtering og destruktion af anticancer-lægemidler.
Skyl øjeblikkeligt og grundigt med sæbe og vand, hvis rekonstitueret azacitidin kommer i kontakt med huden. Skyl grundigt med vand, hvis azacitidin kommer i kontakt med slimhinderne.

Uforligeligheder
Dette lægemiddel må ikke blandes med andre lægemidler end dem, der er anført herunder (se “Rekonstitutionsprocedure”).

Rekonstitutionsprocedure
Azacitidine Mylan skal rekonstitueres med vand til injektionsvæsker. Opbevaringstiden for det rekonstituerede lægemiddel kan forlænges ved rekonstitution med nedkølet (2 °C til 8 °C) vand til injektionsvæsker. Detaljer om opbevaring af det rekonstituerede præparat gives nedenunder.

1.	Følgende utensilier skal forberedes:
Hætteglas med azacitidin, hætteglas med vand til injektionsvæske, usterile undersøgelseshandsker, alkoholservietter, 5 ml injektionssprøjte(r) med kanyle(r).
2.	Træk 4 ml vand til injektionsvæske op i sprøjten og sørg for at tømme evt. luft ud af sprøjten.
3.	Før kanylen på sprøjten med vand til injektionsvæske gennem gummiproppen på hætteglasset med azacitidin, og injicér 4 ml vand til injektionsvæske i hætteglasset.
4.	Når sprøjten og kanylen er fjernet, skal hætteglasset rystes kraftigt, indtil der opnås en ensartet, uklar suspension. Hver ml suspension vil efter rekonstitution indeholde 25 mg azacitidin (100 mg/4 ml). Det rekonstituerede produkt er en ensartet, uklar suspension, uden agglomerater. Produktet skal bortskaffes, hvis det indeholder store partikler eller agglomerater. Suspensionen må ikke filtreres efter rekonstitution, da filtrering kan fjerne det aktive stof. Bemærk, at der findes filtre i nogle adaptere, spikes og lukkede systemer, hvorfor sådanne systemer ikke må anvendes til administration af lægemidlet efter rekonstitution.
5.	Gummiproppen skal renses, og der isættes en ny sprøjte med kanyle i hætteglasset. Hætteglasset skal nu vendes om. Sørg for, at nålespidsen er under væskeniveauet. Stemplet trækkes nu tilbage for at trække den nødvendige mængde lægemiddel til den korrekte dosis op. Sørg for at tømme evt. luft ud af sprøjten. Sprøjten med kanylen fjernes nu fra hætteglasset, og kanylen bortskaffes.
6.	En ny subkutan kanyle (anbefalet 25‑gauge) skal nu sættes godt fast på sprøjten. For at reducere forekomsten af lokale reaktioner på injektionsstedet, bør man undgå at presse suspension ud af kanylen før injektionen.
7.	Når mere end 1 hætteglas er nødvendigt, gentages alle overstående trin til klargøring af suspensionen. Ved doser, der kræver mere end 1 hætteglas, bør dosen opdeles ligeligt, f.eks. dosis 150 mg = 6 ml, 2 sprøjter med 3 ml i hver sprøjte. På grund af tilbageholdelse i hætteglasset og kanylen kan det muligvis ikke lade sig gøre at trække al suspensionen ud af hætteglasset.
8.	Indholdet af doseringssprøjten skal resuspenderes umiddelbart inden administration. Suspensionens temperatur på injektionstidspunktet bør være cirka 20 °C – 25 °C. Sprøjten resuspenderes ved at den rulles kraftigt mellem håndfladerne, indtil der opnås en ensartet, uklar suspension. Produktet skal bortskaffes, hvis det indeholder store partikler eller agglomerater.

Opbevaring af det rekonstituerede præparat
Til umiddelbar anvendelse
Suspensionen med Azacitidine Mylan kan klargøres umiddelbart før brug, og den rekonstituerede suspension skal administreres inden for 1 time. Hvis der er forløbet mere end 1 time, skal den rekonstituerede suspension bortskaffes på korrekt vis, og en ny dosis klargøres.

Til senere anvendelse
Ved rekonstitution med vand til injektionsvæsker, som ikke er nedkølet, skal den rekonstituerede suspension sættes i køleskab (2 °C–8 °C) straks efter rekonstitution og opbevares i køleskab i højst 8 timer. Hvis produktet har været opbevaret i køleskab i mere end 8 timer, skal suspensionen bortskaffes på korrekt vis, og en ny dosis klargøres.

Ved rekonstitution med nedkølet (2 °C til 8 °C) vand til injektionsvæsker skal den rekonstituerede suspension sættes i køleskab (2 °C til 8 °C) straks efter rekonstitution og opbevares i køleskab i højst 22 timer. Hvis produktet har været opbevaret i køleskab i mere end 22 timer, skal suspensionen bortskaffes på korrekt vis, og en ny dosis klargøres.

Sprøjten fyldt med rekonstitueret suspension skal stå i op til 30 minutter før administration for at nå en temperatur på ca. 20 °C – 25 °C. Hvis den forløbne tid er længere end 30 minutter, skal suspensionen kasseres på passende vis, og en ny dosis klargøres.

Beregning af en individuel dosis
Den samlede dosis i forhold til legemsoverfladeareal (Body Surface Area, BSA) kan beregnes som følger:

Samlet dosis (mg) = Dosis (mg/m²) × BSA (m²)

Følgende tabel er kun et eksempel på, hvordan individuelle azacitidindoser beregnes baseret på en gennemsnitlig BSA-værdi på 1,8 m².

	Dosis mg/m²
(% af anbefalet startdosis)
	Samlet dosis baseret på en BSA-værdi på 1,8 m²
	Antal nødvendige hætteglas
	Samlet påkrævet volumen af rekonstitueret suspension

	75 mg/m² (100 %)
	135 mg
	2 hætteglas
	5,4 ml

	37,5 mg/m² (50 %)
	67,5 mg
	1 hætteglas
	2,7 ml

	25 mg/m² (33 %)
	45 mg
	1 hætteglas
	1,8 ml



Administration
Rekonstitueret Azacitidine Mylan bør injiceres subkutant (indfør kanylen ved en vinkel på 45–90°) med en 25 gauge-kanyle i overarmen, låret eller maven.

Doser på over 4 ml bør injiceres på to separate steder.

Der bør skiftes mellem injektionsstederne. Nye injektioner bør indgives mindst 2,5 cm fra det forrige sted og aldrig i områder, hvor stedet er ømt, blodunderløbent, rødt eller hårdt.

Bortskaffelse
Ikke anvendt lægemiddel samt affald heraf skal bortskaffes i henhold til lokale retningslinjer.

